
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

    16 octombrie 2002                  

amenajarea teritoriului Si echilibru 

    Nr.26/812

Către






BIROUL PERMANENT AL






CAMEREI DEPUTATILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.69/2002 privind regimul juridic al cărţii electronice de identitate, trimis Comisiei noastre în vederea dezbaterii şi avizării în fond, cu adresa nr.410 din 3 septembrie 2002. 







PRESEDINTE,







IOAN OLTEAN

RAPORT  

asupra  proiectului de Lege pentru aprobarea Ordonanţei Guvernului nr.69/2002 privind regimul juridic al cărţii electronice de identitate 



1. Cu adresa nr.410 din 3 septembrie 2002, Comisia pentru administraţie publică, amenajarea teritoriul şi echilibru ecologic a fost sesizată în vederea dezbaterii şi avizării în fond, cu proiectul de Lege pentru aprobarea Ordonanţei Guvernului nr.69/2002 privind regimul juridic al cărţii electronice de identitate. 



La întocmirea raportului s-a avut în vedere:

· avizul Comisiei pentru tehnologia informaţiei şi comunicaţiilor nr.36/89/24.09.2002;

· avizul Comisiei pentru buget, finanţe şi bănci nr.22/422 din 18.09.2002;

· avizul Comisiei juridice, de disciplină şi imunităţi nr.410 din 10.09.2002;

· avizul Consiliului Legislativ nr.1121 din 29.08.2002.



Proiectul de lege a fost dezbătut şi avizat în fond, în procedură obişnuită, în şedinţele din 15 şi 16 octombrie 2002.



Proiectul de lege are ca obiect de reglementare introducerea şi folosirea de către persoane a cărţii electronice de identitate, unul din obiectivele prioritare cuprinse în strategia Guvernului privind informatizarea administraţiei publice. 



Cartea electronică de identitate urmează a fi folosită nu doar ca document de identificare a persoanei ci şi ca instrument multifuncţional ce oferă acces la toate serviciile administrative on-line, asigurând, totodată eficientizarea activităţii administraţiei publice, precum şi apropierea administraţiei de cetăţeni.



Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor respingerea proiectului de lege pentru următoarele motive:



- documentele prin care se asigură identificarea persoanei, cetăţean român, sunt, la această dată, buletinul de identitate şi cartea de identitate, aceasta din urmă fiind eliberată în condiţiile Legii nr.105/1996 privind evidenţa populaţiei şi cartea de identitate. Cartea electronică de identitate urmează a înlocui, treptat, cele două documente sus-amintite, servind, în principal, aceluiaşi scop. 



- Obligativitatea eliberării noilor documente de identitate a persoanei îl au consiliile locale prin primării, autorităţi cărora le revine sarcina dotării cu echipamentele şi programele informative necesare pentru ca cetăţenii să poată folosi cartea electronică de identitate. Cheltuielile necesare implementării prevederilor legii se vor face, aşadar, din bugetele locale, care vor fi grevate în mod nepermis de mult prin costurile extrem de ridicate ce vor fi utilizate pentru eliberarea cărţilor electronice de identitate.



In acest context, aprobarea proiectului de lege apare ca inoportună, deoarece pe de o parte, există deja cadrul legal în baza căruia se asigură evidenţa populaţiei şi sunt specificate documentele necesare stabilirii identităţii persoanei, iar, pe de altă parte, bugetele locale vor fi împovărate cu o cheltuială pe cât de mare pe atât de inutilă.



- Respingerea proiectului de lege este determinată şi de faptul că nu există o directivă europeană care să ne oblige la introducerea cărţii electronice de identitate, sau un organism internaţional care să impute lipsa sistemului de evidenţă şi de identitate a persoanei. 



2. Prin obiectul de reglementare şi conţinutul său, proiectul de lege face parte din categoria legilor ordinare. 



3. La dezbaterea proiectului de lege au participat ca invitaţi, în conformitate cu prevederile art.51 din Regulamentul Camerei Deputaţilor domnii: Oprean Marius – secretar de stat şi Sima Viorel consilier, în cadrul Ministerului Administraţiei Publice. 



4. La lucrările Comisiei au fost prezenţi 25 deputaţi din totalul de 26 membrii ai Comisiei.



Raportul Comisiei a fost adoptat cu 10 voturi pentru şi 9 voturi împotrivă.



In urma dezbaterii, Comisia propune respingerea proiectului de lege.

PREŞEDINTE,








   
SECRETAR,

IOAN OLTEAN







Kovacs CSABA TIBERIU

Expert parlamentar:

STELIAN ANDRONE

